Programujeme väčšinou pomocou písaného textu, ale dnes budeme programovať v jazyku Blockly,
v ktorom program vytvárame pripájaním blokov s príkazmi.
Na pozadí pritom tvoríš skutočný kód!
Začneme vytvorením programu, ktorý pomôže vtákovi dostať sa cez bludisko až ku prasaťu.
Každá úloha, ktorú budeme riešiť, je rozdelená na 3 hlavné časti.
Naľavo je herná plocha (bludisko), na ktorej pobeží náš program.
Inštrukcie pre každú úlohu nájdeš pod hernou plochou (v iných verziách nad pracovnou plochou).
V strednej časti nájdeš panel s nástrojmi. Každý z týchto blokov obsahuje príkaz, ktorému vták rozumie.
Biely priestor napravo sa nazýva pracovná plocha. Na ňu umiestnime bloky, ktoré vytvoria náš program.
Ak presuniem blok "posuň sa" na pracovnú plochu a stlačím tlačidlo "Spustiť", čo sa stane?
Vták sa na hernej ploche posunie o jedno pole dopredu.
A čo mám spraviť, ak chcem, aby vták po posunutí spravil ešte niečo?
Do môjho programu môžem pridať ďalší blok, napríklad "otoč sa doprava".
Presuniem ho pod blok "posuň sa dopredu" tak blízko, aby sa mi zobrazila žltá šípka,
pustím ho a oba bloky do seba zapadnú.
Keď znovu stlačím tlačidlo "Spustiť", vták vykoná všetky príkazy zo spojených blokov na pracovnej ploche v poradí zhora nadol.
Ak chceš vymazať blok, ktorý nepotrebuješ, jednoducho ho pretiahni nad panel s nástrojmi a pusti ho do smetiaku.
Po stlačení tlačidla "Spustiť" môžeš kedykoľvek použiť tlačidlo "Obnoviť", čím postavy presunieš späť na začiatok úlohy.
Tak poďme na to!